**1. napirend**

**E l ő t e r j e s z t é s**

**Balatonhenye Község Önkormányzat Képviselő-testületének 2017. július 17-én tartandó rendkívüli ülésére**

**Tárgy: Balatonhenye község településképi arculati kézikönyv és a településképi**

 **rendelet megalkotásának árajánlat elbírálása**

**Előterjesztő:** Kovács Csaba Károly polgármester

**Előkészítette:** Kiss Tibor, műszaki ügyintéző

Tisztelt Képviselő – Testület!

Az országgyűlés tavalyi év során fogadta el a településkép védelméről szóló 2016. évi LXXIV. törvényt (a továbbiakban Tvtv.), amely az építésigazgatási „rendszerváltás” és szemléletmód változás következtében, a települések megváltozott érdekérvényesítő szerepét hivatott erősíteni. A települések lehetőséget kaptak, hogy saját maguk határozzanak meg olyan követelményeket, amelyekkel erős befolyással lehetnek az épített környezet alakítására és védelmére.

A Tvtv. 16. § (2) bekezdése szerint a helyi önkormányzat képviselő-testületeinek legkésőbb 2017. október 1. napjáig meg kell alkotniuk a településképi rendeleteiket, amelyek meghatározzák a településképi követelményeket. A településképi rendelet szakmai megalapozása érdekében, településképi arculati kézikönyv megalkotására is szükség van.

Balatonhenye Község Önkormányzata jelenleg azon dolgozik, hogy megalkossa a településképi arculati kézikönyvét és a településképi rendeletet.

A vázolt témában az alábbi árajánlatot kapta Balatonhenye Község Önkormányzata, a Váterv95 Kft-tőt:

* Váterv95 Tervező és Szolgáltató Kft. (1012 Budapest, Logodi u. 50. I/8.):
	+ - 700 000 Ft + ÁFA, Településképi Arculati Kézikönyv megalkotása
		- 140 000 Ft + ÁFA, Településképi rendelet megalkotása
		- Teljesítési határidő 2017. november 30.

Fentiek alapján kérem, hozzák meg döntésüket:

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2017. (….) HATÁROZATA**

***Településképi arculati kézikönyv és a településképi rendelet megalkotásának árajánlat elbírálása***

Balatonhenye Község Önkormányzatának Képviselő-testülete a településképi arculati kézikönyv és a településképi rendelet megalkotása érdekében beérkezett ajánlat elbírálásáról az alábbi döntést hozta:

…….

Felkéri a polgármestert, hogy …….

**Felelős:** Kovács Csaba Károly polgármester

**Határidő:** azonnal